Diari Oficial de la Generalitat Valenciana


Sumari del DOGV 8872, del 03-08-2020 (2020/5766)

Notificació de la sentència dictada en el judici verbal número 557/2018
-----------------------------------------------------------------------

### Dades del document

Número de DOGV
:   8872

Data del DOGV
:   03-08-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/5766


Organisme emissor
:   Jutjat de Primera Instància Número 5 de Llíria

Tipus de document
:   Edicte

Notificació de la sentència dictada en el judici verbal número 557/2018 [2020/5766]  
Judici verbal (desnonament precari - 250.1.2) [JVP] - 000557/2018  
En el judici a què es fa referència s'ha dictat la resolució que diu literalment:  
Sentència número 00423/2019  
Jutge que la dicta: Vicente Sanchis Ferrandis.  
Lloc: Llíria (València).  
Data: 31 de juliol de 2019.  
Vicente Sanchis Ferrandis, magistrat del Jutjat de Primera Instància i Instrucció número 5 de Llíria i el seu partit, he vist les actuacions de judici verbal de desnonament per precari promogut pel procurador Antonio Blasco Alabadi, en nom i representació de la mercantil Buildingcenter, SAU, amb l'assistència lletrada de Celia Penichet de Rivas, contra els ocupants desconeguts de l'immoble situat al carrer Coves de Montiel, número 29, 1r pis, porta 2 de Benaguasil, CP 46791.  
Antecedents de fet:  
Únic. Per torn de repartiment de data 13 de juny de 2018 va correspondre a aquest jutjat la demanda de judici verbal instada pel procurador Antonio Blasco Alabadi, en nom i representació de la mercantil Buildingcenter, SAU, contra els ocupants desconeguts de l'immoble situat al carrer Coves de Montiel, número 29, 1r pis, porta 2 de Benaguasil, CP 46445, es va dictar el decret de data 20 de desembre de 2018, amb esmena prèvia dels defectes processals advertits mitjançant diligències d'ordenació de dates 27 de juliol i 28 de novembre de 2018. Es va admetre a tràmit i es va emplaçar a la demandada perquè contestara en 10 dies, la qual cosa no va fer, i es va dictar una diligència d'ordenació de data 11 de juny de 2019, es va declarar els demandats en situació processal de rebel·lia i es va traslladar a l'actora perquè manifestara si considerava necessària la celebració de vista. Va contestar a aquesta mitjançant un escrit de data 17 de juny de 2019 que no la considerava precisa. Aquesta diligència d'ordenació de data 11 de juny de 2019 va ser notificada als demandats per edictes.  
El dia 27 de juliol de 2019 es va dictar diligència d'ordenació, i es va deixar les actuacions vistes per al dictat d'aquesta sentència.  
  
Fonaments de dret:  
Primer. Sosté la part actora que els ocupants desconeguts de l'immoble situat al carrer Coves de Montiel, número 29, pis 1r, porta 2 de Benaguasil, CP 46221, gaudeixen de l'ús de l'habitatge el desnonament del qual s'interessa sense ostentar cap títol, sent que ella és la legítima propietària, tal com s'acredita mitjançant la informació registral que es va acompanyar juntament amb la demanda. Contra aquesta afirmació de la part actora, la demandada, atesa la seua situació processal de rebel·lia, no va formular cap al·legació, de manera que no va poder aportar el títol suficient que li habilitara a ocupar l'immoble de referència.  
La jurisprudència defineix el precari com «la situació jurídica que afecta a tot aquell que ocupe o gaudi una finca, sense pagar mercé o renda i sense cap títol que justifique l'ocupació, perquè no s'haja tingut mai o perquè, en cas de tindre'l, aquest siga nul, és a dir, que es tracte d'una ocupació merament tolerada i sense contraprestació» (Sentència Audiència Provincial número 21/2000 València, Secció 3a, de 24 gener, recurs d'apel·lació número 102/1999, AC 2000\2845). Aquesta sentència continua afirmant que «Per a l'èxit de l'acció de desnonament per precari, són necessaris els requisits següents: a) que s'acredite per part de l'actor la possessió real a títol d'amo, usufructuari o qualsevol altre que li done dret a gaudir; i b) que el demandat o demandats la tinguen o gaudisquen en precari, és a dir, sense títol que enfront del de l'actor siga adequat a això i sense que hi haja renda o mercé, ni una altra raó que la mera condescendència o liberalitat del posseïdor real, de la voluntat del qual depén posar terme a la seua pròpia tolerància. Però si és el judici de desnonament per precari de cognició limitada, el debat jurídic ha de circumscriure's a la determinació de la legitimació activa i passiva de les parts, incumbint a l'actor la prova de la titularitat de la finca objecte del judici, i, al demandat la que ocupa aquesta finca no per la mera liberalitat del propietari, sinó en virtut d'algun títol que li done dret a romandre en aquesta».  
En aquest procediment la part demandant acredita allò que li incumbeix, el seu títol dominical. Acreditació que aconsegueix amb la informació registral que conste en la demanda, mentre que la demandada, com s'ha dit, no va aportar cap títol que li habilite per a gaudir de l'immoble.  
Per tant, acreditat el títol de l'actora mitjançant la certificació registral, sense que conste pagament de cap renda per residir en l'immoble, i no existint cap títol que habilite als demandats per a això, s'entenen concurrents tots els requisits que són jurisprudencialment exigibles per a l'èxit de l'acció de precari, i és aquest el motiu pel qual s'estima la demanda instada pel procurador Antonio Blasco Alabadi, en nom i representació de la mercantil Buildingcenter SAU, contra els ocupants desconeguts de l'immoble situat al carrer Coves de Montiel número 29, pis 1r, porta 2 de Benaguasil, CP 46297, que resulten condemnats a cessar immediatament en tot acte de possessió en la finca objecte del procediment, situada en la C/ Coves de Montiel número 29, pis 1r, porta 2 de Benaguasil, CP 46927, i no pertorba per cap concepte la plena eficàcia del domini inscrit que ostenta l'actora, i a deixar d'ocupar-la perquè no té títol per a això, i se'ls adverteix de llançament si no desallotgen la finca.  
Segon. Per aplicació dels principis que s'estableixen per al pagament de costes, serà procedent condemnar els ocupants d'aquest immoble al pagament de les causades en aquesta instància, donat el tenor de l'article 394 de la Llei d'Enjudiciament Civil.  
  
Vistos els preceptes esmentats i els altres de preceptiva i general observança.  
Dispose:  
Estime la demanda de desnonament per precari instada pel procurador Antonio Blasco Alabadi, en nom i representació de la mercantil Buildingcenter SAU, contra els ocupants desconeguts de l'immoble situat al carrer Coves de Montiel número 29, pis 1r, porta 2 de Benaguasil CP 46134, que resulta condemnats a cessar immediatament en tot acte de possessió en la finca objecte del procediment, situada en la C/ Coves de Montiel número 29, pis 1r, porta 2 de Benaguasil CP 46112, i no pertorba per cap concepte la plena eficàcia del domini inscrit que ostenta l'actora, i a deixar d'ocupar-la perquè no té títol per a això, i se li adverteix de llançament si no desallotja la finca.  
Condemne els ocupants desconeguts de l'immoble situat al carrer Coves de Montiel, número 29, pis 1r, porta 2 de Benaguasil, CP 46721, al pagament de les costes causades en aquest procediment.  
  
Notifiqueu a les parts aquesta sentència, i feu-los saber que no és ferma i que contra aquesta es pot interposar un recurs d'apel·lació que, en el seu cas, i per virtut de la Llei 37/2011, de 10 d'octubre, haurà d'interposar-se davant d'aquest jutjat, per a davant l'Audiència Provincial, dins del termini de 20 dies següents a aquell en què es notifique aquesta resolució. Per a la interposició del recurs esmentat, caldrà depositar en el compte d'aquest jutjat la quantitat de 50 euros, tal com disposa la LO 1/09.  
Porteu-ne l'original al llibre de sentències i deduïu un testimoniatge d'aquesta resolució per a la seua incorporació a les actuacions.  
  
Aquesta és la meua sentència, que pronuncie, mane i signe.  
Publicació. La sentència anterior ha sigut signada, llegida i publicada pel magistrat que la subscriu, mentre celebrava Audiència Pública el dia de la seua data.  
Atés que es desconeix el domicili o residència actual de la part demandada, per diligència de hui la lletrada de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació d'aquest edicte en el tauler d'anuncis del jutjat per a portar a efecte la diligència de notificar sentència als demandats.  
  
Llíria, 13 de juliol de 2020.- El lletrat de l'Administració de justícia.